ሚኒስትር ጉዳያት ወጻኢ ኣሜሪካ፡ ፖምፔዮ ኣብ ቤት ጽሕፈቱ ኣብ ዝሃቦ መግለጺ፡ ንሱን ፕሬዚደንት ትራምፕን በቲ ኩነታት ሕጉሳት ከምዘይኮኑ ገሊጹ። ብምቕጻል፡ ቪዛ ናይቶም ጥርጡራት ድሕሪ ምስራዝ፡ ኣብ ልዕሊ እቶም ኣብቲ ቅትለተ ኢድ ዝነበሮም ሰባት ድማ ማዕቀብ ናይ ምእዋጅ ተኽእሎታት ከምዘሎ ሓቢሩ። እቲ ሚኒስቴር፡ ንሲኤኤን ኣብ ዝሃቦ ሓበሬታ፡ ኣስማት ናይቶም ቪዝኦም ዝስረዝ ሰባት ብሚስጢር ከምዝትሓዝ ገሊጹ። ትማሊ፡ ፕሬዚደንት ቱርኪ ጣይብ ኤርዶሃን፡ ኣማውታ ጋዜጠኛ ጀማል ካሾጊ ኣቐዲሙ ዝተኣለመ ከምዝነበረ ንፓርላማ ሃገሩ ተዛሪቡ። እቶም ነቲ ቅትለተ ዝፈጸሙ ሰባት ድማ ኣብ ቱርኪ ክፍረዱ ሓቲቱ ኣሎ። መርገጺ ስዑዲ ዓረብ?
